EkBass/fiwiki-20250220-pages-articles huggingface dataset:
Artturi Salokannel

Artturi Salokannel, aik. Stenbacka (21. helmikuuta 1890 Mikkelin pitäjä – 30. lokakuuta 1946 Leppävaara, Espoo) oli suomalainen lääkäri ja Suomen Terveydenhoitolehden päätoimittaja.Ylioppilasmatrikkeli 1907, matrikkelinumero 31291 Salokanteleen vanhemmat olivat ratamestari Jaakko Stenbacka ja Ida Eerola. Hän pääsi ylioppilaaksi Kotkan yhteiskoulusta 1907 ja valmistui lääketieteen kandidaatiksi 1912 ja lääketieteen lisensiaatiksi 1920. Salokannel oli Takaharjun parantolan alilääkärinä 1919–1925 ja Halilan parantolan alilääkärinä 1925–1926. Suomen Terveydenhoitolehden päätoimittajana hän oli 1934–1946. == Julkaisuja == * Kun Jussilan tuvassa pakinoitiin keuhkotaudista. Kirjanen / Keräystoimikunta vähävaraisten keuhkotautisten hyväksi, n:o 3. Helsinki 1914, 2. painos 1917 * Lääkärin kokemuksia ja mietteitä Suomen nuorukaisille ja neitosille. WSOY 1925 * Onko minussa keuhkotauti?. Lentokirjanen / Tuberkuloosin vastustamisyhdistys, n:o 7. Helsinki 1927, 2. uus. painos 1930, uusi painos 1937 * Terveyskirja. WSOY 1929, 2. uus. painos 1930, 3. uus. painos 1935, 4. uus. painos 1941 * Terve elämä : terveyden, työkunnon ja elämänilon ohjeita nuorisolle; kirj. Artturi Salokannel, Arvo Vartia. Kouluhallituksen hyväksymä kansakoulun jatko- opetuksen oppikirjaksi. WSOY 1931, 5. uus. painos 1954, 7. painos 1962 * Miten keuhkotautisen on järjestettävä hoitonsa kotioloissa. Lentokirjanen / Suomen tuberkuloosin vastustamisyhdistys, n:o 9. Helsinki 1932, 4. painos 1945 * Terveysoppi; kirj. Artturi Salokannel, Arvo Vartia. WSOY 1933, 2. uus. painos 1941 * Suomen tyttöjen ja poikien oma terveysopas; kirj. Artturi Salokannel ja Severi Savonen. Suomen tuberkuloosin vastustamisyhdistyksen julkaisu, n:o 25. Porvoo 1935, näköispainos Ylioppilaiden terveydenhoitosäätiö, Helsinki 2002 * Terveysoppi : oppikouluja varten; kirj. Artturi Salokannel, Arvo Vartia. WSOY 1942, 5. painos 1956 * Avioliitto : lääkärin ajatuksia nykyhetken nuorille. Suomen nuorten kristillinen liitto, Helsinki 1942 * Sami niedai ja kandai teärvasvuodaoappa; Artturi Salokannel, Severi Savonen ; samas jorgalii Aslak Guttorm ; kovaid sargui Alvar Outakka. Lapin sivistysseuran julkaisuja n:o 11. Sami cuvgitusseärvi ja Suoma tuberkulosi vuostalastimseärvi, Helsinki 1942 * Lääkärin ajatuksia sukupuolikysymyksestä nykyhetken nuorille; Artturi Salokanteleen kirjasen Avioliitto uudistettu ja laajennettu laitos. Suomen nuorten kristillinen liitto, Helsinki 1943, 2. painos 1945 (Digitoituna Kansalliskirjastossa) * Pieniä hermopillereitä : lyhyitä kirjoituksia henkisen terveyden hoidosta; toim. Artturi Salokannel. Otava 1943, 2. painos 1945 == Suomennoksia == * Bengt Nylund : Me ja sairautemme : muutamia ajatuksia ja kokemuksia. WSOY 1927 (alkuteos Vi och vår sjukdom) * H. I. Schou ; Sielullisia ristiriitoja : kahdeksan käytännöllisen psykologian ja psykiatrian luentoa sielunpaimenille ; ruotsinkielisestä painoksesta suomentanut Artturi Salokannel. WSOY 1935 == Lähteet == Luokka:Suomalaiset lääkärit Luokka:Suomalaiset päätoimittajat Luokka:Suomalaiset tietokirjailijat Luokka:Vuonna 1890 syntyneet Luokka:Vuonna 1946 kuolleet
Maljakotilot

Maljakotilot (Patellidae) on kotiloihin kuuluva nilviäisheimo. Heimon lajeja tavataan merivesistä. == Taksonomia ja anatomia == Maljakotilot jaetaan 4 sukuun. Heimon lajien kuori on muodoltaan kartiomainen tai litteä ja se on usein uurteinen tai harjanteinen. Maljakotiloiden jalka on suuri ja voimakas. Silmät sijaitsevat lonkeroiden päissä. Maljakotiloilla ei ole varsinaisia kiduksia vaan niiden tehtävää hoitavat erikoistuneet lonkerot. == Levinneisyys ja elintavat == Maljakotiloita tavataan lauhkeilta alueilta Atlantin itäosista ja Australasiasta. Heimon lajit elävät niin matalissa vesissä kivikkoisilla alueilla. Niiden ravintoa ovat levät. == Lähteet == Luokka:Kotilot
Geoffrey Cain

Geoffrey Cain (s. 1986Samsung rising : the inside story of the South Korean Giant that set out to beat Apple and conquer tech The University of Sydney Los AngelesGeoffrey Cain National Security Institute) on yhdysvaltalainen tutkiva journalisti ja tietokirjailija.Geoffrey Cain Atena Kustannus Cain varttui Chicagossa. Hän sai kandidaatin arvon kansainvälisissä suhteissa George Washingtonin yliopistosta ja maisterin arvon Kaakkois-Aasian tutkimuksessa Lontoon School of Oriental and African Studiesista.Kill One to Warn One Hundred: The Politics of Press Censorship in Vietnam SAGE Journals George Washingtonin yliopistoon hän pääsi musiikkistipendillä; hän soittaa jazzpasuunaa. Cain on tehnyt pitkäaikaista työtä Aasian maissa. Vuosina 2010–2011 hän tutki Fulbright-stipendillä lehdistösensuuria Vietnamissa. Cain on ollut The Economistin kirjeenvaihtajana ja kirjoittanut moniin muihin julkaisuihin, kuten Timeen, The Wall Street Journaliin, Foreign Policyyn, The New Republiciin, The Nationiin ja Mekong Reviewiin. Hän on vieraillut säännöllisesti CNN:n, MSNBC:n, BBC:n ja Bloombergin lähetyksissä. Cain on ollut kysytty konsultoija hallinnon, liikemaailman ja teknologian asioissa. Hän on toiminut neuvonantotehtävissä muun muassa Maailman terveysjärjestölle. Hän on ollut jäsenenä Council on Foreign Relations -ajatushautomossa. Maaliskuussa 2020 ilmestyi Cainin ensimmäinen kirja Samsung Rising. Hän julkaisi myös kirjan The Perfect Police StateThe Perfect Police State PublicAffairs, jonka suomennettu versio Totaalinen poliisivaltio ilmestyi Atenan kustantamana vuonna 2022. Cainilla on asuinpaikat Istanbulissa ja Washington DC:ssa. == Lähteet == Luokka:Yhdysvaltalaiset tietokirjailijat Luokka:Yhdysvaltalaiset toimittajat Luokka:Vuonna 1986 syntyneet Luokka:Elävät henkilöt
Tervolan Järjestötalo

Tervolan Järjestötalo, tuttavallisemmin ”Järkkä”, sijaitsee Tervolan kunnassa. ==Historiaa== Järjestötalo rakennettiin rakennusmestari Olavi Nurmen suunnitelmien mukaisesti talkoilla keväällä 1958. Osa rakennuksen ulkolaudoitusta on peräisin saksalaisten vanhoista parakeista. ==Rakennus== Talossa on sali näyttämöineen, kahvila, keittiö, eteinen WC-tilat, sekä toisessa kerroksessa alun perin talonmiehen asunto. Taloon saatiin 1960-luvulla huippuimuri Rovaniemen työväentalolta. Vuonna 1972 taloon hankittiin kuumailmapuhallin. Vuonna 1982 talon huopakate uusittiin. Samalla taloon asennettiin viemärit ja WC:t ja rakennus maalattiin sekä ulkoa että sisältä. Samana vuonna hankittiin vielä toinen kuumailmapuhallin, ja talonmiehen asuntoa laajennettiin yhdellä huoneella. Kaikki muutokset on tehty talkootyönä. Tämän jälkeen rakennukseen on laitettu peltikatto. Vuonna 2022 Tervolan järjestötalo sai valtiolta korjausavustusta peltikaton jatkamiseksi sekä lumiesteiden asentamiseen ja invaluiskan tekoon. Korjausavustusten tarkoitus on säilyttää seurantalojen arvokasta rakennusperintöä sekä mahdollistaa talojen käytettävyyttä parantavat korjaukset.Tervolan järjestötalolle rakennetaan uusi invaluiska. Lapin Kansa Tervolan Järjestötalo on pinta-alaltaan 280 m², ja se sijaitsee omalla 2 500 m²:n tontilla. Tontilla sijaitsee myös puurakenteinen talousrakennus, jossa on sauna, varasto ja puuliiteri. ==Nykyinen toiminta== Tervolan järjestöyhdistys vuokraa taloa ympärivuotisesti. Talossa ovat kokoontuneet mm. Tervolan Eläkeläiset ry sekä kansalaisopiston opintoryhmät. Vuodesta 2016 on talossa tarjottu vähävaraisille perheille ja työttömille jouluateria. ==Lähteet== Luokka:Työväentalot Luokka:Tervolan rakennukset ja rakennelmat
Egon Jensen

Egon Carlo Larsen Jensen (14. maaliskuuta 1922 Slagelse – 4. helmikuuta 1985) oli tanskalainen sosiaalidemokraattinen poliitikko. Hän istui kansankäräjillä vuosina 1960–1985 ja toimi Tanskan sisäministerinä 1971–1973 ja 1975–1978 sekä kirkkoministerinä 1978–1979. ==Lähteet== ==Aiheesta muualla== * Egon Jensen Tanskan kansankäräjien verkkosivuilla Luokka:Tanskan sisäministerit Luokka:Vuonna 1922 syntyneet Luokka:Vuonna 1985 kuolleet
Käppärän koulu

Käppärän koulu on Porin Käppärässä sijaitseva noin 450 oppilaan alakoulu. Se aloitti toimintansa vuonna 1949. == Liikuntapainotus == Käppärän koulussa on Porin ainoa liikuntapainotettu ala-asteen luokka. Liikuntapainotettu opetus alkaa 4. luokalla, ja sinne valinta tapahtuu soveltuvuustesteillä. Liikuntapainotetulla luokalla on liikuntaa viisi tuntia viikossa (normaalisti kolme). Luokalta voi hakea Länsi-Porin tai Kuninkaanhaan koulun liikuntaluokille. == Koulurakennus == Koulu on toiminut samassa rakennuksessa perustamisestaan lähtien ja sen on suunnitellut arkkitehti Olaf Küttner. Koululla tehtiin vuosina 2005-2009 peruskorjaus, jonka aikana sen viereen rakennettiin liikuntasalin ja teknisen työn luokan sisältävä lisärakennus. == Lähteet == == Aiheesta muualla == * Käppärän koulun kotisivut Luokka:Porin peruskoulut
Gunnar Strömmer

Gunnar Sören Folke Strömmer (s. 19. syyskuuta 1972 Örnsköldsvik) on ruotsalainen kokoomuspoliitikko ja Ruotsin nykyinen oikeusministeri lokakuusta 2022. Tätä ennen hän toimi Maltillisen kokoomuksen puoluesihteerinä 2017–2022. Hän on ollut puolueensa nuorisojärjestön puheenjohtaja vuosina 1998–2000. Koulutukseltaan hän on juristi. ==Lähteet== ==Aiheesta muualla== * Gunnar Strömmer Ruotsin valtiopäivien verkkosivuilla Luokka:Ruotsin oikeusministerit Luokka:Maltillisen kokoomuksen poliitikot Luokka:Ruotsalaisten poliittisten nuorisojärjestöjen puheenjohtajat Luokka:Ruotsalaiset juristit Luokka:Vuonna 1972 syntyneet Luokka:Elävät henkilöt
Filipstads Tidning

Filipstads Tidning (lyh. FT; 1850–1958 Filipstads stads och Bergslags Tidning) on ruotsalainen vuonna 1850 perustettu paikallislehti, jonka kotikunta on Filipstad. Se ilmestyy kahdesti viikossa ja on kuulunut vuodesta 1960 NWT- lehtitaloon. ==Lähteet== ==Aiheesta muualla== * Lehden verkkosivut Luokka:Ruotsalaiset sanomalehdet Luokka:Filipstadin kunta
Kursun kansantalo

Kursun kylätalo, entinen kansantalo, sijaitsee Sallassa Kursun kylässä. Talon ja tontin omisti aiemmin Kursun Työväen ja Pienviljelijäin yhdistys.. Vuonna 2008 talon osti Kursun Kyläseura. ==Historiaa== Kansantalon suunnitteli rakennusmestari Leppävuori vuonna 1945, ja talo rakennettiin talkoilla vuonna 1947. ==Rakennus== Rakennus on osittain kaksikerroksinen, puurunkoinen ja verhottu lomalaudoituksella. Talon toisessa päässä on sali näyttämöineen ja toisessa päässä kahvila. Alkuperäisenä katteena olivat päreet. Rakennustyöt tehtiin talkoilla.. Talon rakentamiseen liittyi myös onnettomuus. Talon rakentaminen aloitettiin vuonna 1946, ja seinien ollessa jo pystyssä iski 15. toukokuuta 1946 kova pyörremyrsky ja kaatoi kaikki seinät. Vahingot saatiin kuitenkin nopeasti korjattua. Taloon tehtiin peruskorjaus vuosina 1962–1964. Pärekaton päälle naulattiin huopakatto vuonna 1964. Talo maalattiin vuonna 1981 ja uudelleen vuonna 2005. Salin lattia uusittiin vuonna 1989 ja uudelleen 1990-luvulla. Kahvila kunnostettiin vuonna 1995. Kylätaloa on remontoitu vuonna 2016 Suomen Kotiseutuliiton tuella. Talon katto korjattiin ja asennettiin peltikatto ja maalattiin ulkoseinät. Vuonna 2019 päivitettiin talotekniikka, ja nyt talossa on nykyaikaiset wc-tilat invavarusteltuna. Myös yläkerran keittiötiloja remontoitiin. 2020 kylätalolle asennettiin ilmalämpöpumput sekä uudistettiin sähköasennuksia. Lisäksi rakennettu uudet ulkoportaat invaluiskineen. 2022 Salin seinät maalattiin, ikkunoita entisöitiin sekä ovia korjattiin. Talossa on iso sali sekä näyttämö. Salin vierellä keittiötila. Eteisessä kaksi wctä, joista toinen invavarusteltu. Lisäksi henkilökunnan wc. Yläkerrassa ravintola/kokoustila ja keittiötila. Syksyllä 2023 Kylätalon pihalle on avautunut sähköauton latauspiste. ==Toimintaa talolla== Talo on käytössä aikaisesta keväästä myöhäiseen syksyyn. Taloa myös vuokrataan erilaisten juhlien ja tilaisuuksien viettoon. Poliittisen toiminnan lisäksi talolla on vuosien saatossa ollut monenlaista toimintaa. Talolla on näytetty elokuvia, pidetty tansseja ja vietetty häitä. Erityisesti 1950-ja 1960-luvuilla huvitoiminta oli aktiivista. 1970-luvulla pelattiin bingoa. Kursun Työväen ja Pienviljelijäin yhdistys vuokrasi talon Kursun kyläyhdistykselle vuodesta 1997 alkaen ja myi talon 1.12.2008 Kursun Kyläseura ry:lle. ==Lähteet== Luokka:Työväentalot Luokka:Sallan rakennukset ja rakennelmat
Arto Schroderus

Arto Schroderus (s. 1966) on suomalainen kirjallisuuden kääntäjä. Hän suomentaa englannista. Schroderus on muun muassa tehnyt uuden suomennoksen J. D. Salingerin teoksesta Sieppari ruispellossa vuonna 2004. Vuonna 2005 Schroderus sai Tampereen kaupungin kääntäjäpalkinnon Philip Rothin teoksen Salajuoni Amerikkaa vastaan ja Bret Easton Ellisin Lunar Parkin suomennoksista. Hänelle myönnettiin vuonna 2007 WSOY:n kirjallisuussäätiön tunnustuspalkinto. Vuonna 2018 Schroderus sai Jarl Hellemann -palkinnon Hanya Yanagiharan Pieni elämä -teoksen suomennoksesta. Schroderukselta on julkaistu myös oma kertomuskokoelma Äpärät 1988–1996. ==Lähteet== Luokka:Suomentajat Luokka:Vuonna 1966 syntyneet Luokka:Elävät henkilöt
Kanerva Kartano

Kanerva Mari Helena Kartano (s. 3. toukokuuta 1974 Tampere) on suomalainen yhteisötaiteilija. == Ura yhteisötaiteilijana == Kanerva Kartano on yksi ensimmäisistä yhteisötaiteilijoista, joka palkattiin kokoaikaisena työntekijänä sosiaali- ja terveysalan organisaatioon Suomessa. Yhteisötaiteilijan työssä hän on toiminut Tampereella Sointu Senioripalveluissa vuodesta 2017. Yleisradion toimittaja Anne Savin kertoi artikkelissaan yhteisötaiteilijan työstä hoitolaitoksessa 6. marraskuuta 2018. Savin toteaa, kuinka vakituiseen työsuhteeseen palkattu yhteisötaiteilija on vielä harvinainen Suomessa. === Työtehtäviä yhteisötaiteilijana === Yhteisötaiteilijana Kartano tekee muun muassa yhteisötaideteoksia asiakkaiden kanssa ja ohjaa musiikkitoimintaa. Hän tekee yhteistyötä organisaation työntekijöiden kanssa, tukien asiakkaiden kulttuurihyvinvointia. Hän vastasi Toivo-yhteisömusikaalin toteutuksesta 2018. Kulttuurihyvinvointialan verkostotyö on osa hänen yhteisötaiteilijan työtä. Hän on suunnitellut kulttuurilähetteen graafisen ilmeen osana Tampereen kaupungin ja Sointu Senioripalveluiden yhteistyötä 2022. Hänen tehtäviinsä kuuluu yhteisötaiteilijan työstä kertominen kulttuurihyvinvointiin ja taiteen edistämiseen liittyvissä tapahtumissa. Hän oli 17. marraskuuta 2021 Tampereella pidetyssä Kuppi-hankkeen avausseminaarissa paneelikeskustelijana; tilaisuudessa pohdittiin kulttuurihyvinvoinnin järjestämistä kuntalaisille nyt ja tulevaisuudessa. Anna Arola haastatteli Minun ääneni -hankkeen blogissa (11. marraskuuta 2022) Kartanoa muistia tukevan musiikkitoiminnan järjestämisessä ikäihmisille ja yhteistyöstä hankkeen kanssa. Kartano kertoi haastattelussa myös huumorista välineenä ikäihmisten toiminnassa ja siitä kuinka hän on huomannut asiakkailla tarpeen saada nauraa jutulle kuin jutulle niiden sisällöstä riippumatta. Taiteen edistämiskeskus julkaisi hänen teoksensa Rohkeus kohdata - Taiteilija vanhustyössä 2.11.2023. === Tausta kuvataiteilijana === Kartano valmistui kuvataiteilijaksi 2004 Tampereen ammattikorkeakoulusta. Valmistuttuaan hän toimi kuvataiteilijana ja opetti kuvataidetta ennen yhteisötaiteilijan työtään. Hän toimi visuaalisena suunnittelijana ja taiteilijaopettajana Valpuri Kyni -rockmusikaalissa (2009). Hän on kuvittanut kolme lastenkirjaa sekä tehnyt kansitaidetta ja graafista suunnittelua vuodesta 2021 alkaen. (Kovasana Kustannus ja Warelia). Ennen vakituista yhteisötaiteilijan työtään Kartano toimi myös ikäihmisten kuvataidekurssien ohjaajana palvelukeskuksissa. Virpi Hongisto kirjoitti Ratkes-lehdessä 4/2013 Kartanon (ent. Niemelä) silloisesta työstä otsikolla: "Taiteen parantava voima - Taideryhmässä ikäihminen tulee kohdatuksi kokonaisvaltaisesti." Kartano toimii Taidesuunnistuksen (Pirkanmaalla) hallituksessa ja on Tampereen Taiteilijaseuran jäsen. == Teoksia == * * * * Teinilä, Jarmo: Kalla ja Kasperi. Kuvitus Kanerva Kartano. Helsinki: Lector Kustannus, 2024.. == Lähteet == == Aiheesta muualla == * * * Luokka:Suomalaiset taidemaalarit Luokka:Elävät henkilöt Luokka:Vuonna 1974 syntyneet
Frýdek-Místek

Frýdek-Místek (saks. Friedeck-Mistek, puol. Frydek-Mistek) on Tšekin kaupunki Ostravice-joen keskijuoksulla, Määrin-Sleesian läänissä. Kaupungissa on noin 54 000 asukasta, ja sen pinta-ala on 51,56 neliökilometriä. Kaupunki muodostuu kahdesta alkuperäisestä kaupungista – määriläisestä Místekistä sekä sleesialaisesta Frýdekistä. Kaupungit yhdistyivät vuonna 1943, ja yhdistyneestä Frýdek-Místekistä tuli lakisääteinen kaupunki vuonna 2006. == Maantiede ja ilmasto == Frýdek-Místek sijaitsee Määrin-Sleesian läänin itäosassa, Ostravice- ja Morávka-jokien yhtymäkohdassa. Ostravice määrittää entisten Frýdekin ja Místekin kaupunkien rajan: Frýdek sijaitsee joen itäpuolella, Místek taas sen länsipuolella. Kaupunkia kutsutaan usein vihreän kaupungiksi. Kaupunkia ympäröivää maisemaa leimaavat metsiköt sekä lammikot ja järvet, mutta myös laajat peltomaisemat. Itse taajama-alueelta löytyy laajoja puistoalueita etenkin jokien rannoilla. Tiedosto:Frýdek-Místek, Ostravice, lávka 02.jpg|Frýdek-Místekin halkova Ostravice-joki. Taustalla Lysá hora -vuori (1323 m) Tiedosto:Frýdek-Místek, Svatoplukova, nová lávka 01.jpg|Joen ylittävä Svatoplukova-silta, taustalla Frýdek-Místekin kaupunki Frýdek- Místekin ilmasto on lämmin ja lauhkea, mutta myös sateinen kuivimpia kuukausia myöten. Köppenin ilmastoluokituksen mukaan Frýdek-Místek sijoittuu lauhkean meri-ilmaston alueelle (Cfb). Vuoden lämpimimmät kuukaudet kaupungissa ovat heinäkuu ja elokuu, jolloin päivän keskimääräinen ylin lämpötila nousee yli 23 asteen. Kylmin kuukausi sitä vastoin on tammikuu, jolloin päivän keskimääräinen alin lämpötila laskee alle 5 miinusasteen. == Väestö == === Väestön rakenne === Frýdek-Místekin väestöstä noin 90 prosenttia puhuu äidinkielenään tšekkiä; suurimmat vähemmistökielet kaupungissa ovat slovakki, puola ja vietnam. Vuonna 2021 Frýdek-Místekin asukkaista 44 prosenttia ei kuulunut mihinkään uskonnolliseen yhdyskuntaan, 31 prosenttia ei määrittänyt uskontoaan ja noin 15 prosenttia kuului katoliseen kirkkoon. Noin 10 prosenttia oli uskovaisia, mutta eivät määrittäneet kuuluvansa mihinkään uskonnolliseen yhdyskuntaan. ==== Väestönkehitys ==== Frýdek-Místekin väkiluku kasvoi aina 1920-luvulta vuosisadan loppuun saakka; erityisen nopeaa kasvu oli toisen maailmansodan jälkeen 1960- ja 1970-luvuilla. Kasvu tyssäsi Tšekkoslovakian hajoamiseen, ja siitä lähtien kaupungin väkiluku on jatkanut hienoista laskua. == Liikenne == pienoiskuva|Frýdek-Místekin rautatieasema. Maaliskuusta 2011 lähtien Frýdek-Místekissä ja sen lähialueilla on toiminut ilmainen julkinen liikenne. == Urheilu == Frýdek-Místekissä toimii käsipalloseura SKP Frýdek-Místek, joka voitti vuoden 2003 Tsekin mestaruuden käsipallossa. == Lähteet == Luokka:Tšekin kaupungit Luokka:Määrin-Sleesian lääni
Helsingin Villasukkatehdas

Helsingin Villasukkatehdas Oy on suomalainen villasukkatehdas, joka valmistaa perinteisiä villasukkia karstavillalangasta. Tehtaan toimitilat sijaitsevat Helsingissä Roihupellon teollisuusalueella. Helsingin Villasukkatehdas on Suomen ainoa perinteinen villasukkatehdas. Yritys on perustettu vuonna 2009 jatkamaan Pirkkalassa toimineen Hämeen Sukan tuotantoa sekä sen omistajan Pekka Katajalan elämäntyötä. Tuotannossaan Helsingin Villasukkatehdas käyttää Bentley-neulomakoneita, joilla tuotetaan karstavillasukkien raakaneulos. Jokainen neulomakone on nimetty, kuten esimerkiksi Onni ja Viljo.Ei kiirettä ei kännyköitä Koneellisen osuuden jälkeen raakaneulos siirtyy käsityövaiheisiin. Valtaosa villasukkien tuotannon kaaresta on edelleen käsityötä.Kauppasuomi.fi Helsingin Villasukkatehdas valmistaa vuosittain 70000-90000 paria villasukkia. Tehtaan villasukkia myydään pääasiassa Suomessa, mutta osa päätyy myös vientiin. Suomessa Helsingin Villasukkatehtaan tuotteita myyvät mm. Stockmann, Partioaitta, Scandinavian Outdoor, K-Rauta sekä Sokos. Villasukissa käytettävä lampaanvilla on suurimmaksi osaksi peräisin Uudesta-Seelannista, kotimaista villaa villasekoitteessa on noin kymmenesosa. Villan lisäksi sekoitteeseen lisätään polyamidia, mikä pidentää villasukkien käyttöikää. Helsingin Villasukkatehtaan käyttämä lankaresepti on peräisin 1950-luvulta. Villa pestään ja käsitellään Iso-Britanniassa ja kehrätään langaksi Jämsässä Pirtin Kehräämössä. Värilliset villasukat värjätään PMK-värjäämössä Kyröskoskella.Villasukkatehdas Villasukkatehtaan perustaja ja patruuna on Jukka-Pekka Kumpulainen. Kumpulainen perusti Helsingin Villasukkatehtaan vuonna 2009 jatkaakseen Hämeen Sukan villasukkatuotantoa. Ennen tuotannon siirtämistä Pirkkalasta Helsinkiin Kumpulainen toimi 27 vuoden ajan Hämeen Sukan tuotteiden jälleenmyyjänä. Helsingin Villasukkatehdas on myös ollut mukana järjestämässä Villasukkajuoksun SM-kisoja yhteistyössä Oriveden kaupungin kanssa, sekä Villasukkajuoksun MM-kisoja Kärsämäen kunnan kanssa. Helsingin Villasukkatehtaalla on Avainlippu-tunnuksen käyttöoikeus. ==Lähteet== ==Aiheesta muualla== * Helsingin villasukkatehdas * Anna Sillanpää, Miltä kuulostaa työpaikka, jossa käytetään kännykän sijasta lankapuhelinta, vältetään ylitöitä eikä hoputeta työntekijää? Kodin Kuvalehti 3.11.2017 * Villasukkatehtaassa aika pysähtyy Luokka:Suomalaiset vaatetusalan yritykset Luokka:Sukat
Office of Hawaiian Affairs

Office of Hawaiian Affairs (, lyh. OHA) on havaijilainen virasto, joka perustettiin vuonna 1978. Viraston asema perustuu Havaijin osavaltion perustuslain 12. artiklaan ja virasto on osittain itsenäinen valtiovallasta. Viraston päämaja sijaitsee Iwileissa, Honolulussa. == Toiminta == Virasto hoitaa maata, jonka Yhdysvallat takavarikoi, ja sittemmin palautti, Havaijin kuningaskunnalta. Lisäksi OHA pyrkii parantamaan Havaijin alkuperäisväestön asemaa erilaisten terveydenhuoltoon ja opetukseen liittyvien ohjelmien avulla. OHA:n alaisen havaijilaisten rekisteröintiohjelman () kautta etniset havaijilaiset voivat saada todistuksen havaijilaisuudestaan. Todistuksen, joka on voimassa aina 5 vuotta kerrallaan, hankkiminen on edellytys OHA:n erilaisiin ohjelmiin osallistumiseksi ja etujen saamiseksi. Todistuksen saaminen ei edellytä ns. verikiintiön täyttämistä. Esimerkkejä OHA:n ohjelmista: * Lainat: OHA myöntää lainoja sekä yrityksille että yksityishenkillöille, jotka tarvitsevat rahaa esim. yrityksen perustamiseen, kouluttautumiseen tai velkajärjestelyistä selviytymiseen. * Apurahat: OHA rahoittaa havaijilaisten etujen mukaisia voittoatavoittelemattomia järjestöjä (esim. vuonna 2023 OHA myönsi 1,8 milj. dollaria 16 eri järjestölle) * Asunnot: OHA rahoittaa ja koordinoi asuntojen rakentamista, jotta Havaijin alkuperäisväestöllä olisi kohtuuhintaisia vuokra- ja omistusasuntoja. == Päätöksenteko == OHA:ssa päätösvaltaa käyttää valtuusto, joka koostuu yhdeksästä neljän vuoden välein vaaleilla valitusta valtuutetusta. Valtuutettujen toimikausien määrää ei ole rajoitettu. Viraston nimestä ja toiminnan laadusta huolimatta kaikilla äänioikeutetuilla osavaltion asukkailla on oikeus äänestää OHA:n valtuuston vaaleissa. Vuoteen 2000 asti äänioikeutettuja olivat vain Havaijin alkuperäisväestöön kuuluvat henkilöt, mutta Yhdysvaltain korkein oikeus linjasi Rice v. Cayetano -tapauksessa, että äänioikeuden rajaaminen rodun perusteella on Yhdysvaltain perustuslain vastaista. Valtuusto kokoontuu pääsääntöisesti OHA:n päämajassa, mutta pyrkii vuosittain kokoontumaan myös kaikilla muilla saarilla. OHA:n valtuusto valitsee viraston pääjohtajan. Marraskuussa 2023 pääjohtajaksi valittiin Stacy Ferreira. == Lähteet == Luokka:Yhdysvaltain valtion virastot Luokka:Havaijin politiikka Luokka:Hawaiiana
Ciudad Realin lentoasema

Ciudad Realin lentoasema on vuonna 2009 avattu lentoasema Espanjassa. Lentoasema sijaitsee Ciudad Realin kaupungin eteläpuolella, noin 200 kilometriä Madridista etelään. Lentoasema rakennettiin suurin odotuksin vuosituhannen vaihteen jälkeen yksityisellä rahoituksella. Sen odotettiin tuovan alueelle 6 000 – 20 000 uutta työpaikkaa ja sen yhteyteen kaavailtiin suurta lentorahti- ja logistiikkakeskusta. Sen terminaali mitoitettiin palvelemaan miljoonia matkustajia vuodessa, ja sen 4 200 metrin mittainen kiitotie kuuluu Euroopan pisimpiin. Kaikkiaan lentoaseman rakentaminen maksoi 1,1 miljardia euroa. Reittiliikenne kentälle loppui kuitenkin jo kaksi vuotta sen avaamisen jälkeen vuonna 2011, koska kysyntää lennoille ei ollut ja aluehallinto lopetti lentoliikenteen tukemisen. Viimeisen vuoden aikana ennen liikenteen loppumista kentälle laskeutui viikoittain neljä lentoa. Tämänkin jälkeen lentoasemaa käyttivät vielä yleisilmailu ja yksityiskoneet, mutta se suljettiin huhtikuussa 2012 sen taustayhtiön mentyä konkurssiin ja jouduttua selvitystilaan. Sulkemisen jälkeen kallista ja epäonnistunutta hanketta nimitettiin tiedotusvälineissä valkoiseksi norsuksi. Lentoasema avautui uuden omistajan alaisuudessa jälleen liikenteelle syyskuussa 2019. Lentokoneiden purku- ja kierrätysyritys Jet Aircraft Services avasi sinne joulukuussa 2019 toimipisteen. Koronaviruspandemian aikana vuonna 2020 Ciudad Realiin saapui Kiinasta rahtilentoja, joilla tuotiin maahan kasvosuojuksia ja muita lääketieteellisiä tarvikkeita. Sitä käytettiin pandemian aikana myös lentokoneiden pitkäaikaisvarastointiin. Enimmillään sinne oli pysäköitynä yli 50 matkustajalentokonetta, mikä oli kahdeksanneksi eniten koko Euroopassa. Reittiliikennettä Ciudad Realin lentoasemalla ei jälleenavaamisen jälkeen ole ollut vuoteen 2024 mennessä. Kentän läheltä kulkee Madridin ja Sevillan välinen suurnopeusrata, mutta asemaa ja yhteyttä sinne ei ole rakennettu suunnitelmista huolimatta. == Lähteet == Luokka:Espanjan lentoasemat Luokka:Ciudad Realin maakunta
Sven G. Nieminen

Sven Gustaf Nieminen (30. toukokuuta 1908 Helsinki – 21. tammikuuta 2000 Helsinki) oli suomalainen siemenkaupan uranuurtaja sekä monialayrittäjä ja yritysjohtaja, joka sai kauppaneuvoksen arvonimen. Niemisen vanhemmat olivat kauppias Väinö Nieminen ja Ida Holmberg ja puoliso Raisa Maija Jerkku. Nieminen kävi kauppakoulun ja kauppaopiston. Hän oli Anglo-Importin konttoristi 1925–1926, tuontiliikkeiden palveluksessa Saksassa 1926–1927, Suomalais-Unkarilainen Kauppa Oy:n osastonhoitaja ja prokuristi 1927–1932, Toiminimi S. G. Niemisen, vuodesta 1944 S. G. Nieminen Oy, perustaja, toimitusjohtaja ja hallituksen puheenjohtaja vuodesta 1932, Sumeko Oy:n perustaja, toimitusjohtaja ja hallituksen puheenjohtaja vuodesta 1963 ja Agritek Oy:n perustaja ja toimitusjohtaja vuodesta 1986. Nieminen oli myös maataloustuotekaupan neuvottelija Viron, Latvian ja Liettuan viranomaisten ja viejien kanssa 1935–1940 ja kylvösiemenhankintojen neuvottelija Pohjoismaissa, Saksassa, Hollannissa, Belgiassa, Unkarissa ja Bulgariassa 1939–1944. Hänellä oli lisäksi useita luottamustehtäviä. Kauppaneuvoksen arvonimen Nieminen sai 1968. Hänen mukaansa on nimetty S. G. Niemisen erikoisrahasto, Agronomiliiton agronomien jatkokoulutusrahasto ja Liikesivistysrahaston Raisa ja S. G. Niemisen rahasto. ==Lähteet== Luokka:Suomalaiset yrittäjät Luokka:Suomalaiset yritysjohtajat Luokka:Suomalaiset kauppiaat Luokka:Kauppaneuvokset Luokka:Vuonna 1908 syntyneet Luokka:Vuonna 2000 kuolleet
Tolkkisten työväentalo

Tolkkisten työväentalo ”Talo” on työväentalo Porvoon Tolkkisissa. ==Historiaa== Tolkkisten työväenyhdistys perustettiin syksyn suurlakon vaikutusten jälkeen Porvoon maalaiskunnan Tolkkisten kylässä Viktor Åkermanin asunnossa 26. toukokuuta 1907. Vuoden lopussa yhdistyksessä oli 110 jäsentä. Tolkkisten työväenyhdistys lakkautettiin vuonna 1918, ja arkisto takavarikoitiin. Ruotsalaisen työväenliiton hyväksi pidetyn kokouksen jälkeen vuonna 1919 toiminta käynnistyi uudelleen. 1920-luvulla kommunistit valtasivat työväenyhdistyksen, mutta toiminta laantui. Toiminta lähti uudeen vauhtiin vuonna 1933. ”Talo” saatiin talkoilla ja maksutulla työllä korjattua. ==Rakennus== Työväentalo rakennettiin 50 vuodeksi saadulle vuokratontille Tolkkisten kylään korkealle mäelle talkoovoimin. Se vihittiin 11. marraskuuta 1916 ja sai nimekseen Talo. Rakennus päätettiin korjata vuosien lamaantumisten jälkeen. Uusi vihkiäisjuhla pidettiin 21.10.1934. Vuonna 1937 taloa korjattiin ja lisättiin viihtyisyyttä. 1950-luvulla talo toimi elokuvateatterina, ja talo korjattiin uudelleen 1980-luvulla. Rakennuksessa on tilaa nykyään 114m2, joten tiloihin sopii 140 osallistujaa. Juhlasalissa on näyttämö ja keittiötä uusittiin vuonna 2017. Rakennus sijaitsee Taistontie 6. Tolkkinen Porvoon kaupungin alueella. ==Toimintaa== Tolkkisten työväentalo eli ”Talo” on edelleen kylän alueen suosittu kokoontumispaikka. Kansalaisopiston kursseja pidetään nykyään ”Talossa”. Rakennuksen tiloja vuokrataan yksityisiin juhliin, tapahtumiin ja kokouksiin kaikille. ==Lähteet== * Olavi Hurri ja Vuokko Marttala-Hurri. Työn ja aatteen talot. Työväentalojen historiaa Uudellamaalla. Vihdin Painorasteri Oy 1997. * http://www.tolkistalo.fi/historia/ === Viitteet === Luokka:Työväentalot Luokka:Porvoon rakennukset ja rakennelmat
Altin Zeqiri

Altin Zeqiri (s. 18. heinäkuuta 2000) on kosovolainen jalkapalloilija, joka edustaa Veikkausliigassa pelaavaa FC Lahtea. Luokka:Kosovolaiset jalkapalloilijat Luokka:Suomalaiset jalkapalloilijat Luokka:Vuonna 2000 syntyneet Luokka:Elävät henkilöt
Lavian yhtenäiskoulu

Lavian yhtenäiskoulu on Porin Laviassa sijaitseva noin 150 oppilaan yhtenäiskoulu. Se aloitti toimintansa vuonna 2014, kun kuntaliitoksen myötä Keskuskoulu, Suomelan koulu ja Lavian lukio yhdistettiin. Lukio lakkautettiin vuonna 2015. Joulukuussa 2020 ympäristökasvatusseura FEE Suomi myönsi koululle Vihreä lippu -sertifikaatin. == Historia == Samalla paikalla toiminut yksityinen Lavian yhteiskoulu perustettiin vuonna 1917, ja se sai lukio- oikeudet vuonna 1956. Vuonna 1974 koulu jaettiin kunnallisiksi Lavian peruskoulun yläasteeksi (v. 1994 Suomelan koulu) ja lukioksi. == Koulurakennus == Koulu sijaitsee Lavian keskustassa, Lavijärven rannalla. Nykyiset koulurakennukset ovat valmistuneet vuosina 1955 ja 1966. == Lähteet == == Aiheesta muualla == * Lavian yhtenäiskoulun kotisivut Luokka:Porin peruskoulut Luokka:Lavia
Il Pordenone

Il Pordenone (oikealta nimeltään Giovanni Antonio de’ Sacchis tai Regillo) (1483 Pordenone – tammikuu 1539 Ferrara) oli italialainen taidemaalari. ==Elämä ja ura== Hänen uskotaan olleen Pellegrino da San Daniellon oppilas, mutta hänen tyyliään ohjasi Giorgionen vaikutus. Suurin osa hänen varhaisista töistään löytyy freskokoristeluina Pordenonen ympäristön kirkoista, joissa hän vietti suurimman osan ajastaan. Hän teki monia teoksia myös muualla Friulissa sekä Cremonassa. Noin vuonna 1529 hän lähti Venetsiaan, mutta hänen töitään on säilynyt siellä vain vähän, lukuun ottamatta kahta Pyhä Kristoforosta ja Pyhää Martinusta esittävää taulua San Roccon kirkossa. Hänen ja Tizianin välillä vallitsi Venetsiassa kova kilpailu. Sen jälkeen hän matkusti Piacenzaan, Genovaan, Ferraraan ja muihin paikkoihin ja teki freskokoristeita. Kotikaupunkiinsa palattuaan hän sai ritarin arvon. Vuonna 1536 hän oli jälleen Venetsiassa. Ferraran herttua Hercules II kutsui hänet virallisesti Ferraran hoviin, jossa hän pian sen jälkeen kuoli. Kolme hänen tärkeintä oppilastaan olivat Bernardino Licinio, nimeltään II Sacchiense, hänen vävynsä Pomponio Amalteo ja Giovanni Maria Calderari. Pordenonen teoksista voidaan mainita Pyhä Giovanni Giustiniani ja muita pyhimyksiä, alun perin Santa Maria dell'Ortossa Venetsiassa, Madonna ja pyhimykset, Aviorikoksesta pidätetty nainen ja Marian ilmestys Udinessa, jota Giorgio Vasari piti taiteilijan mestariteoksena. Piacenzassa on yksi hänen kuuluisimmista kirkkokuvistaan, Pyhän Katariinan kiista filosofien kanssa. Tähän kuvaan liittyvä Paavalin hahmo on hänen oma muotokuvansa. Hänen viimeisimmät teoksensa ovat verrattain huolimattomia ja pinnallisia, ja yleensä hän on parempi mies- kuin naishahmoissa. Hänen perspektiivin käyttöään ja omaperäisyyttään on kehuttu. Accademia_- _Blessed_Giovanni_Giustiniani_and_Saints_by_Il_Pordenone.jpg|Pyhä Giovanni Giustiniani ja muita pyhimyksiä Cappella di Santa Caterina, (1530-1532), Il Pordenone, Disputa di S. Caterina coi filosofi 02.jpg|Pyhän Katariinan kiista filosofien kanssa Duomo_(Treviso)_-_interior_- _Cappella_Malchiostro_Adorazione_dei_Magi_-_Pordenone.jpg|L'Adorazione dei Magi ==Lähteet== ==Aiheesta muualla== Luokka:Italialaiset taidemaalarit Luokka:Vuonna 1483 syntyneet Luokka:Vuonna 1539 kuolleet
Armas Björkqvist

Armas Edvin Björkqvist (1. kesäkuuta 1918 Turku – 7. toukokuuta 2002 Helsinki) oli suomalainen autotarvikealan kauppias, yrittäjä ja yritysjohtaja, joka sai kauppaneuvoksen arvonimen. Björkqvist kävi kansakoulun ja oli Lassila & Tikanojan Turun myyntikonttorin harjoittelija ja tukkumyyjä 1932–1939, Kuljetusliike Suvinen Oy:n konttorinhoitaja 1944–1947, Turun Automyynti Oy:n myyntipäällikkö 1947–1953, Autoilijan Kauppa Oy:n toimitusjohtaja 1953–1957 ja Turun Autotarvike Oy:n perustajaosakas, toimitusjohtaja ja johtokunnan puheenjohtaja vuodesta 1957. Hän oli myös öljyalan tuontiyhtiö Oy Tuonti-Union Ab:n perustajia ja hallituksen jäsen 1954–1957 sekä Linja-Diesel Ky:n perustaja, toimitusjohtaja ja johtokunnan puheenjohtaja vuodesta 1961. Turun Autotarvikkeesta tuli yksi alan suurimpia yhtiöitä Suomessa. Se harjoitti auton varaosien ja tarvikkeiden sekä autoalan työkalujen ja koneiden tukku- ja vähittäiskauppaa sekä teollisuusmyyntiä. Björkqvistillä oli myös autoalan luottamustehtäviä, muun muassa Autotarvikekauppiaat -yhdistyksen johtokunnan jäsenyys 1960-luvulla. Kauppaneuvoksen arvonimen hän sai 1969. Björkqvist muistetaan myös lahjoituksistaan yhteiskunnalliseen toimintaan ja hyväntekeväisyyteen. ==Lähteet== Luokka:Suomalaiset yrittäjät Luokka:Suomalaiset yritysjohtajat Luokka:Suomalaiset kauppiaat Luokka:Suomalaiset lahjoittajat Luokka:Kauppaneuvokset Luokka:Vuonna 1918 syntyneet Luokka:Vuonna 2002 kuolleet
Lausannen liike

Lausannen liike on evankelioimistyötä ja sosiaalisen vastuun ottamista rohkaiseva liike, joka syntyi vuonna Lausanne 1974 -kongressin pohjalta. Lausannen liikettä johtaa Lausannen maailmanevankelioimisen komitea.Harjula & muut 1989, s. 4 == Historia == === Lausanne 1974 === Billy Graham järjesti yhdessä John Stottin kanssa maailman evankelikaalit yhteen Lausannen konferenssiin vuonna 1974. Kokoontumiseen osallistui noin 2 700 osanottajaa yli 150 maasta. Kokoontumisen perusteella syntyi Lausannen liike sekä kristillistä evankelikaalista käsitystä ja näkyä ilmaiseva Lausannen julistus. Grahamin ajatuksena oli "yhdistää kaikki evankelikaalit yhteiseen tehtävään evankelioida koko maailma". Time kuvaili Lausannen konferenssia "kenties laaja-alaisimmaksi kristilliseksi kokoontumiseksi mitä milloinkaan on nähty". Lausannen kokoontumista edelsivät 1960- ja 1970-lukujen konferenssit Berliinissä, Singaporessa, Minneapolisissa, Bogotassa ja Australiassa. == Lähteet == * === Viitteet === Luokka:Evankelioimisliikkeen lähetystyö Luokka:Kristinusko Floridassa
Oskari Harjanne

Oskari (Oskar) Harjanne (12. huhtikuuta 1908 Hamina – 25. kesäkuuta 1979 Kotka) oli suomalainen kauppias ja yritysjohtaja, joka sai kauppaneuvoksen arvonimen. Harjanteen vanhemmat olivat työmies Wilhelm Oskar Harjanne ja Wilhelmina Harjanne, aiemmin Husgafvel, ja puoliso vuodesta 1933 kauppias Lyyli Laari. Harjanne kävi kansakoulun ja Kotkan kauppakoulun 1926 ja suoritti Suomen Tukkukauppiaiden Liiton liikkeenjohdon kurssin. Hän oli Toiminimi Seitola ja Nikkisen lähetti ja varastoharjoittelija Haminassa 1924–1925, Toivo Seitolan tukkuliikkeen varastonhoitaja ja tukkumyyjä 1926–1928, William Sipari Oy:n edustaja 1928–1933 ja kauppaneuvos Lauri Hallmanin omistaman Oy Lauri Hallmanin vanhempi myyjä Kotkassa 1933–1939, prokuristi 1939–1944, kaupallinen johtaja 1944–1945 ja toimitusjohtaja 1945–1970. Harjanne oli myös Kymin Kiinteistö ja Kauppa Oy:n toimitusjohtaja vuodesta 1948 sekä Pakkaamo Oy:n ja Oy Valkian toimitusjohtaja. Hän oli Kotkan kaupunginvaltuuston jäsen Kansallisen Kokoomuksen edustajana 1957–1961. Hänellä oli lisäksi useita liike-elämän ja muita luottamustehtäviä, kuten Kotkan Seudun Yrittäjäin puheenjohtajuus 1945–1951, Keskuskauppakamarin hallituksen ja työvaliokunnan jäsenyys 1962–1970 ja Suomen Tukkukauppiaiden Liiton elintarvikejaoston johtokunnan jäsenyys 1964–1970. Sotilasarvoltaan Harjanne oli reservin kersantti (1941). Hän sai kauppaneuvoksen arvonimen 1969. ==Lähteet== Luokka:Suomalaiset kauppiaat Luokka:Suomalaiset yritysjohtajat Luokka:Kauppaneuvokset Luokka:Kotkan kaupunginvaltuutetut Luokka:Vuonna 1908 syntyneet Luokka:Vuonna 1979 kuolleet
Dan McKee

Dan McKee (s. 16. kesäkuuta 1951 Cumberland, Rhode Island, Yhdysvallat) on yhdysvaltalainen poliitikko, joka on vuodesta 2021 asti toiminut Rhode Islandin kuvernöörinä. == Tausta ja yksityiselämä == McKee syntyi vuonna 1951 Cumberlandissa, jossa hän myös kävi koulua. McKeen perheellä on perheyritys, joka on ollut toiminnassa yli 100 vuotta. McKee opiskeli aluksi politiikan tutkimusta Assumption-yliopistossa, josta hän valmistui kandidaatiksi vuonna 1973. Myöhemmin hän opiskeli julkishallintoa Harvardissa, josta valmistui maisteriksi vuonna 2005. McKee on työskennellyt kolmen vuosikymmenen ajan pienen perheyrityksensä johdossa Blackstone Valleyssa. McKee on naimisissa Susan McGillin kanssa. Heillä on kaksi aikuista lasta. McKee on aktiivinen katolilainen. == Poliittinen ura == Vuosina 1992–1998 McKee oli kotikaupunkinsa Cumberlandin kaupunginvaltuuston jäsen. Vuonna 2000 McKee valittiin ensimmäistä kertaa Cumberlandin pormestariksi. Hän toimi virassa neljä vuotta, jonka jälkeen hän jätti viran pariksi vuodeksi ja voitti pormestarinvaalit uudestaan vuonna 2006. Kaupungin luottoluokitus oli pohjalukemissa ja oli vaara, että osavaltio olisi ottanut kaupungin talouden hallintaansa, mutta pormestarina McKee onnistui nostamaan sen AA-luokitukseen. Lisäksi hän panosti kaupungin julkisiin kouluihin. McKee valittiin osavaltionsa varakuvernööriksi vuoden 2014 vaaleissa. Hän uusi paikkansa vuonna 2018. Helmikuussa 2021 McKee kokosi 20-jäsenisen komitean, jonka vastuulla oli torjua koronaviruspandemia osavaltion alueella. Hän ei kuitenkaan itse johtanut sitä. === Kuvernöörinä === McKee vannoi virkavalansa 2. maaliskuuta 2021 kun Raimondo nousi Yhdysvaltain kauppaministeriksi. McKee allekirjoitti heinäkuussa 2022 määräyksen, jonka nojalla Rhode Islandilla vahvistettiin osavaltion ulkopuolelta tulleiden henkilöiden oikeutta aborttiin. Tämä oli vastaveto korkeimman oikeuden kumottua Roe vastaan Wade -tapaus, ja kuvernöörin mukaan tämä vahvistaa myös osavaltioiden oikeutta määritellä itse omat aborttilakinsa. Syyskuussa 2022 McKee voitti demokraattien esivaalit ja puolue asetti hänet virallisesti ehdokkaakseen marraskuun kuvernöörivaaleissa. Hänen vastaehdokkaansa on republikaanien Ashley Kalus. == Lähteet == Luokka:Yhdysvaltalaiset yrittäjät Luokka:Rhode Islandin kuvernöörit Luokka:Vuonna 1951 syntyneet Luokka:Elävät henkilöt
Libertyn piirikunta (Georgia)

Libertyn piirikunta () on Yhdysvaltojen Georgian osavaltiossa sijaitseva piirikunta. Sen väkiluku oli 65 256 vuonna 2020. Piirikunnan hallintokeskus on Hinesvillen kaupunki, joka on myös Libertyn piirikunnan suurin kunta. Piirikunta on perustettu vuonna 1777. == Väestö == Vuonna 2020 Libertyn piirikunnan 65 256 asukkaasta valkoisia oli 46,3 %, mustia 45,4 %, aasialaisia 2,2 % ja alkuperäisasukkaita 0,7 %. Asukkaista 13,1 % puhui kotonaan jotain muuta kieltä kuin englantia ja 6,2 % asukkaista oli syntynyt ulkomailla. == Lähteet == == Aiheesta muualla == Luokka:Georgian osavaltion piirikunnat
Glynnin piirikunta

Glynnin piirikunta () on Yhdysvaltojen Georgian osavaltiossa sijaitseva piirikunta. Sen väkiluku oli 84 499 vuonna 2020. Piirikunnan hallintokeskus on Brunswickin kaupunki, joka on myös Glynnin piirikunnan ainoa kunta. Piirikunta on perustettu vuonna 1777. == Väestö == Vuonna 2020 Glynnin piirikunnan 84 499 asukkaasta valkoisia oli 69,2 %, mustia 26,3 %, aasialaisia 1,7 % ja alkuperäisasukkaita 0,6 %. Asukkaista 7,7 % puhui kotonaan jotain muuta kieltä kuin englantia ja 5,2 % asukkaista oli syntynyt ulkomailla. == Lähteet == == Aiheesta muualla == Luokka:Georgian osavaltion piirikunnat
Chathamin piirikunta (Georgia)

Chathamin piirikunta () on Yhdysvaltojen Georgian osavaltiossa sijaitseva piirikunta. Sen väkiluku oli 295 291 vuonna 2020. Piirikunnan hallintokeskus on Savannahin kaupunki, joka on myös Chathamin piirikunnan suurin kunta. Piirikunta on perustettu vuonna 1777. == Väestö == Vuonna 2020 Chathamin piirikunnan 295 291 asukkaasta valkoisia oli 52,6 %, mustia 41,4 %, aasialaisia 3,0 % ja alkuperäisasukkaita 0,4 %. Asukkaista 10,8 % puhui kotonaan jotain muuta kieltä kuin englantia ja 6,7 % asukkaista oli syntynyt ulkomailla. == Lähteet == == Aiheesta muualla == Luokka:Georgian osavaltion piirikunnat
Chart.js

Chart.js on avoimen lähdekoodin JavaScript-kirjasto HTML5-pohjaisten kaavioiden luomiseen. == Käyttöönotto == Chart.js on saatavilla GitHubista, asentamalla npm:n kautta komennolla https://www.chartjs.org/docs/latest/getting-started/installation.html npm install chart.js tai seuraavan JavaScript-koodin avullahttps://www.chartjs.org/docs/latest/getting-started/ == Kaaviotyypit == *aluekaavio () https://www.chartjs.org/docs/latest/charts/area.html *pylväskaavio () https://www.chartjs.org/docs/latest/charts/bar.html *kuplakaavio () https://www.chartjs.org/docs/latest/charts/bubble.html *donitsi- ja piirakkakaavio (doughtnut and pie chart) https://www.chartjs.org/docs/latest/charts/doughnut.html *viivakaavio () https://www.chartjs.org/docs/latest/charts/line.html *yhdistelmäkaavio () https://www.chartjs.org/docs/latest/charts/mixed.html *polaari-aluekaavio () https://www.chartjs.org/docs/latest/charts/polar.html *hämähäkkikaavio ()https://www.chartjs.org/docs/latest/charts/radar.html *pistekaavio () https://www.chartjs.org/docs/latest/charts/scatter.html == Esimerkki kaavion lisäämisestä == Kaavion saa lisättyä HTML-koodiin canvas-tägin avulla seuraavasti : Seuraavan koodin avulla voidaan luoda viivakaavio Lopuksi kaavio renderöidään seuraavasti == Lisenssi == MIT- lisenssihttps://github.com/chartjs/Chart.js/blob/master/LICENSE.md. == Lähteet == == Aiheesta muualla == * https://www.chartjs.org/ Luokka:JavaScript
Lahav Shani

Lahav Shani (; s. 7. tammikuuta 1989 Tel Aviv) on israelilainen pianisti ja kapellimestari.Lahav Shani AllMusic Shani syntyi kuoronjohtaja Michael Shanin pojaksi. Hän aloitti pianonsoiton opiskelun kuusivuotiaana Hannah Shalgin johdolla ja jatkoi opintojaan Arie Vardin johdolla Buchmann-Mehtan musiikkikoulussa.Lahav Shani Intermusica Shani sai myös kontrabassonsoiton opetusta Teddy Klingiltä. Hän eteni Berliinin Hochschule für Musik Hanns Eisleriin, jossa hänelle opetti pianonsoittoa Fabio Bidini ja orkesterinjohtoa Christian Ehwald. Asetuttuaan Berliiniin Shani sai mentorikseen myös Daniel Barenboimin. Hän on osallistunut András Schiffin ja Claude Frankin pitämille mestarikursseille.Lahav Shani LA Phil Vuonna 2007 Shani esiintyi pianistina Israelin filharmonisen orkesterin kanssa. Kolme vuotta myöhemmin kapellimestari Zubin Mehta värväsi Shanin pianistiksi ja avustavaksi kapellimestariksi tulevaa kiertuetta varten. Vuonna 2013 Shani voitti kansainvälisen Gustav Mahler -orkesterinjohtokilpailun. Franz Welser-Möstin sijaisena hän esiintyi vuonna 2015 sekä kapellimestarina että pianistina ensimmäisen kerran Wienin filharmonikkojen kanssa. Shani aloitti levytysuransa julkaisemalla vuonna 2016 Felix Mendelssohnin ja Louise Farrencin kamarimusiikista koostuvan albumin huilisti Eyal Ein-Habarin ja sellisti Adi Talin kanssa. Samana vuonna hän sai nimityksen Wienin sinfoniaorkesterin päävierailijaksi, ja hän toimi tehtävässä vuosina 2017–2020. Vuonna 2019 Shani julkaisi viulisti Renaud Capuçonin ja sellisti Kian Soltanin kanssa Erato- levymerkillä albumin Pjotr Tšaikovskin ja Antonín Dvořákin trioista. Hän on tehnyt myös orkesterilevytyksiä. Vuonna 2018 Shanista tuli Rotterdamin filharmonikkojen pääkapellimestari. Vuonna 2020 hän sai lisäksi nimityksen Israelin filharmonisen orkesterin musiikilliseksi johtajaksi. Shani on myös vieraillut useiden orkesterien kapellimestarina. Pianosolistina hän on esiintynyt muiden muassa Daniel Barenboimin, Zubin Mehtan, Gianandrea Nosedan ja Valeri GergijevinLahav Shani Israel Philharmonic johdolla. Hän on esiintynyt useilla festivaaleilla, kuten säännöllisesti Verbierin festivaalilla. Pianoresitalistina Shani debytoi heinäkuussa 2018 esiintymällä Berliinin Boulez Saalissa. Israelin filharmonisen orkesterin kanssa hän on soittanut myös kontrabassoa. == Lähteet == Luokka:Israelilaiset pianistit Luokka:Israelilaiset kapellimestarit Luokka:Vuonna 1989 syntyneet Luokka:Elävät henkilöt
Bryanin piirikunta (Georgia)

Bryanin piirikunta () on Yhdysvaltojen Georgian osavaltiossa sijaitseva piirikunta. Sen väkiluku oli 44 738 vuonna 2020. Piirikunnan hallintokeskus on Pembroken kaupunki, ja suurin kunta on Richmond Hill. Piirikunta on perustettu vuonna 1793. == Väestö == Vuonna 2020 Bryanin piirikunnan 44 738 asukkaasta valkoisia oli 77,6 %, mustia 15,8 %, aasialaisia 2,4 % ja alkuperäisasukkaita 0,5 %. Asukkaista 8,9 % puhui kotonaan jotain muuta kieltä kuin englantia ja 4,7 % asukkaista oli syntynyt ulkomailla. == Lähteet == == Aiheesta muualla == Luokka:Georgian osavaltion piirikunnat
Mustasaaren seurakuntayhtymä

Mustasaaren seurakuntayhtymä () on viiden seurakunnan muodostama seurakuntayhtymä Mustasaaressa, Pohjanmaalla. Mustasaaren seurakuntayhtymään kuuluvat Mustasaaren suomalainen seurakunta, Mustasaaren ruotsalainen seurakunta, Koivulahden seurakunta, Sulvan seurakunta ja Raippaluodon seurakunta. Mustasaaren seurakuntayhtymä vastaa seurakuntien kiinteistönhoidosta, hautaustoimesta ja taloudenpidosta. Seurakuntayhtymän toimintaa hallinnoi yhteinen kirkkovaltuusto. == Historia == Mustasaaren, Koivulahden, Raippaluodon ja Sulvan kunnat yhdistyivät vuonna 1973 ja samalla seurakunnat alkoivat valmistella yhteistyötä. Vuosien 1973–1975 aikana seurakunnat alkoivat hoitaa taloudellista yhteistoimintaa väliaikaisilla sopimuksilla.Harald 2002, s. 313 Seurakunnissa haluttiin säilyttää mahdollisimman suuri päätösvalta, mutta taloudessa ryhdyttiin noudattamaan yhteistaloutta. Valtioneuvoston päätöksellä seurakunnista muodostettiin osittainen taloudellinen yhteisö vuonna 1975 ja Mustasaaren seurakuntayhtymä maaliskuussa 1977. Alueliitosten myötä Sulvasta ja Raippaluodosta tuli taloudellisesti riippuvaisia seurakuntayhtymästä. Mustasaari sai tuloja Sepänkylään suuntautuneesta joukkomuutosta ja Koivulahti pysyi omillaan. Ajan mittaan Mustasaari ja Koivulahti tukivat muiden kahden seurakunnan taloutta. Vuodesta 1989 seurakuntayhtymälle on palkattu kiinteistöpäällikkö, joka avustaa seurakuntia kiinteistöhallinnossa. Vuodesta 1995 lähtien Mustasaaren suomalainen seurakunta on muodostanut yhtymän viidennen osapuolen. == Lähteet == * === Viitteet === Luokka:Suomen evankelis-luterilaiset seurakuntayhtymät Luokka:Mustasaaren seurakunnat
Jussi Vänttinen

Jussi Vänttinen on suomalainen baritoni. Jussi Vänttinen voitti vuoden 2019 Lappeenrannan laulukilpailuiden miesten sarjan. Vänttinen on toiminut vuodesta 2023 alkaen Lemin musiikkijuhlien taiteellisena johtajana. Jussi Vänttinen aloitti musiikkiharrastuksensa varsin vanhalla iällä mentyään mukaan sekakuoroon. Sieltä hän sai kipinän laulamiseen ja pyrki Laajasalon opiston kautta Helsingin konservatorioon. Hän on opiskellut Sibelius-Akatemiassa Sirkku Wahlroos-Kaitilan johdolla sekä Tukholman Operahögskolanissa. == Ohjelmisto == === Oopperarooleja: === * Moralés, G. Bizet: Carmen * Starveling, B. Britten: A Midsummer Night's Dream * Tarquinius, B. Britten: The Rape of Lucretia * Enrico, G. Donizetti: Il Campanello * Georg Carl von Döbeln, S. Fagerlund: Döbeln * Melisso, G. F. Händel: Alcina * Willem, tutkintatuomari, setä Albert, Heinrich Block, Renato sekä lainvartija, P. Korpijaakko: Oikeusjuttu * Graf Danilo, F. Lehár: Die lustige Witwe * Don Giovanni, W. A. Mozart: Don Giovanni * Kreivi, W. A. Mozart: Le nozze di Figaro * Ben, G. C. Menotti: The Telephone * Agamemnon, J. Offenbach: La Belle Hélène * Ping, G. Puccini: Turandot * Kalligrafi ja Kazuo Noguchi, U. Pulkkis: I väntan på en jordbävning * Aeneas, H. Purcell: Dido & Aeneas * Nuori Aleksis, E. Rautavaara: Aleksis Kivi * Fiorello, G. Rossini: Il barbiere di Siviglia * Gunther, O. Straus: Die lustige Nibelungen * Basso, I. Stravinsky: Renard * Leevi, K. Tikka: Rakkaus on väkevä kuin kuolema === Konserttiohjelmistoa === * J. S. Bach: Weihnachtsoratorium BWV 248 * J. Brahms: Ein deutsches Requiem op. 45 * G. Rossini: Petite Messe Solennelle === Laulusarjoja === * V. Agopov: Offrets timme * M. Ravel: Don Quichotte à Dulcinée * F. Schubert: Schwanengesang D 957 * R. Schumann: Dichterliebe op. 48 * R. Schumann: Liederkreis op. 24 ==Lähteet== Luokka:Elävät henkilöt Luokka:Syntymävuosi puuttuu Luokka:Suomalaiset baritonit